Las aguas bajan turbias
Las aguas bajan turbias () je argentinski crno-bijeli igrani film snimljen 1952. godine u režiji Huga del Carrila. Po žanru je drama i predstavlja adaptaciju romana El río oscuro Alfreda Varele, koji je također napisao scenario. Radnja se događa na sjeveroistoku Argentine, na granici sa Paragvajom, gdje mensúi (sezonski radnici) rade u neljudskim uvjetima. Protagonist, koga tumači del Carril, je jedan od radnika koji odlučuje organizirati sindikat kako bi se izborio za prava svojih drugova. Varela je pred snimanje filma ležao u zatvoru zbog svojih komunističkih uvjerenja; Del Carril, koji je bio vatreni peronist je, međutim, u njegovom djelu pronašao elemente komplementarne sa peronističkom ideologijom, te je uspio nagovoriti tadašnjeg predsjednika Juana Perona da Varelu puste iz zatvora i omoguće mu rad na filmu. Las aguas bajan turbias je napravljen u stilu italijanskog neorealizma. Osvojio je nacionalnu filmsku nagradu Srebrni kondor.

Uloge
Hugo del Carril ... Santos Peralta 
Adriana Benetti ...  Amelia 
Raúl del Valle ... Aguilera 
Pedro Laxalt ... Rufino Peralta 
Gloria Ferrandiz ... Doña Flora 
Eloy Álvarez ... Alí 
Herminia Franco ...  Flor de Lis 
Luis Otero ...  Peon 
Joaquín Petrocino ...  Barreiro 
Francisco Audenino   
Carlos Escobares   
Mecha López   
Domingo Garibotto ... Amelijin otac 
Jacinto Aicardi   
Ricardo Carenzo

Vanjske veze
Film gallery of almost 100 pictures  
 

Argentinski filmovi
Dramski filmovi
Politički filmovi
Authority control 2